కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
సల్మాన్ హిట్ అండ్ రన్ కేసులో మరో కొత్త ట్విస్ట్
2002 నాటి సల్మాన్ ఖాన్ హిట్ అండ్ రన్ కేసులో మరో కొత్త ట్విస్ట్ చోటుచేసుకుంది.
TNN | Updated:
Feb 10, 2016, 06:27PM IST
సల్మాన్ హిట్ అండ్ రన్ కేసులో మరో కొత్త ట్విస్ట్
2002 నాటి సల్మాన్ ఖాన్ హిట్ అండ్ రన్ కేసులో మరో కొత్త ట్విస్ట్ చోటుచేసుకుంది. 13 ఏళ్లపాటు కోర్టుల చుట్టు తిరిగిన అనంతరం ఈ కేసు నుంచి బయటపడగలిగానని సంబరాలు చేసుకున్న సల్మాన్‌ని ఈ కేసు మూలాలు ఇంకా విడిచిపెట్టడం లేదు. ఈ నేరానికి పాల్పడింది సల్మానే అనడానికి సరిపోయే ఆధారాలు లేవని ముంబై కోర్టు అతడిని విడిచిపెట్టినప్పటికీ.. మహారాష్ట్ర ప్రభుత్వం మాత్రం అంతటితో సల్మాన్‌ని విడిచిపెట్టలేదు. హిట్ అండ్ రన్ కేసులో సల్మాన్ ఖాన్‌ని నిర్దోషిగా భావించడానికి వీల్లేదంటూ మహారాష్ట్ర సర్కారు సుప్రీం కోర్టుని ఆశ్రయించింది. ఈనెల 12వ తేదీన ఈ పిటీషన్ విచారణకు రానుంది. దీనిపై కోర్టు ప్రొసీడింగ్స్ ఎలా వుండనున్నాయా అనే ఉత్కంఠ నెలకొని వుంది.
ఇదిలావుండగానే.. ఈ కేసు విచారణకి మరో రెండు రోజులు మిగిలివుందనగా.. హిట్ అండ్ రన్ కేసులో ప్రాణాలు కోల్పోయిన బాధితుడి భార్య, తనయుడు కూడా సుప్రీం కోర్టులో ఓ పిటిషన్ దాఖలు చేశారు. సల్మాన్‌ని నిర్దోషిగా భావించి విడిచిపెట్టడాన్ని సవాలు చేస్తూ బాధితుడి కుటుంబం సుప్రీం కోర్టు మెట్లెక్కడంతో మరోసారి ఈ కేసుకి ప్రాధాన్యత సంతరించుకున్నట్లయింది. ఈ కేసు నుంచి బయటపడటానికి శతవిధాలా ప్రయత్నిస్తున్న సల్మాన్... మాజీ కేంద్ర మంత్రి, కాంగ్రెస్ నేత కపిల్ సిబల్‌ని తన తరపు న్యాయవాదిగా ఎంచుకోవడం మరో కొసమెరుపు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.